
NARVA LINNAVALITSUS


KORRALDUS  
	Narva
	…………. 2006. a. nr 

	
	


Ehituslubade andmine

Võttes aluseks Kohaliku omavalitsuse korralduse seaduse § 30 lõike 1 punkti 2, Ehitusseaduse § 23, lg 1 § 28 lg 1 Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 

1. Asjaolud ja menetluse käik

Narva Linnavalitsus andis seadusega ettenähtud korras kooskõlastatud ehitusprojekti, õigesti vormistatud  ehitusloa taotluse ja makstud riigilõivu alusel välja korralduse nr. 492-k, 30.05.2005 a. anda ehitusluba aadressil Kerese 3, Narva hoone rekonstrueerimiseks kaubandushooneks. Ehitusluba nr. 3235 oli väljastatud 31.05.2005 a. 

Ehitustööde käigus on tehtud ehitusprojekti muudatus, mis oluliselt mõjutas ehitise tehnilisi andmeid ehk on muudetud hoone kõrgus, laius, korruselisus. Seoses sellega ehitise omanik esitas 28.06.2006 a. taotluse ehitusloa nr. 3235, 31.05.2005 a. kehtetuks tunnistamise kohta ning ehitusloa taotluse muudetud ehitusprojekti alusel. Muudetud ehitusprojektil puudub ehitusprojekti ekspertiis ja Tervisekaitsetalituse kooskõlastus, mille kohta ehitise omanik esitas kirja, kus ta garanteerib, et Tervisekaitsetalituse ehitusprojekti kooskõlastus esitatakse kuni 27.07.2006 a. ja ehitusprojekti ekspertiis kuni 10.07.2006 a. 

2. Õiguslikud järeldused

Vastavalt Ehitusseaduse § 23 lõikele 1 ehitusloa väljastab ja tunnistab kehtetuks kohalik omavalitsus ning lõike 2 p 2 ehitusloa saamiseks tuleb esitada ehitusprojekti, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud ehitusseaduse §-s 47 nimetatud projekteerimises pädeva või kontrollitud ehitusseaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud.

Vastavalt Ehitusseaduse § 28 lõike 1 punktile 5 ehitusluba tunnistatakse kehtetuks, kui muutuvad ehitusloale kantud ehitise olulised tehnilised andmed.

3. Otsus

Tulenevalt eeltoodust ja lähtudes Ehitusseaduse § 23 lõikest 1, § 28 lõike 1 punktist 5 Narva Linnavalitsus annab korralduse:

3.1. Tunnistada kehtetuks ehitusluba nr. 3235, 31.05.2006 a. Kerese 3 hoone rekonstrueerimiseks kaubanduskeskuseks;

3.2. Anda ehitusluba Kerese 3 hoone rekonstrueerimiseks ärihooneks;

3.3. Kohustada ehitise omanikku enne ehitustööde alustamist esitada Narva Linnavalitsuse Arhitektuuri ja linna planeerimise Ametile ehitusprojekti, Tervisekaitsetalituse kooskõlastuse kuni 27.07.2006 a. ja ehitusprojekti ekspertiisi kuni 10.07.2007 a.

4. Korraldus jõustub punktis 3 nimetatud ehitiste taotlejale teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

